Notre-Dame-de-Consolation (Paris)

**Notre-Dame-de-Consolation**  („Unsra Liawa Fràui vum Troscht“) ìsch a reemisch-kàthoolischa Kàpall ìm 8. Arrondissement vu Pàriis. Sa wìrd hìtt vu dr Priaschterbriaderschàft St. Pius X b’nutzt. S’ Gebäi ìsch zitter 1982 àls Hischtoorisch Dankmol mìt’ra nàzionààla Bediitung àànärkännt.

## wu sa lììgt
D’ Kàppall lììgt àm 23 Rue Jean-Goujon biim Seineufer ìm Viartel vu da Champs-Élysées. Àm Nr. 15 schteht d’ Kàthedrààla vum Johànnis em Taifer vu dr Àrmeenischa Àpostoolischa Kìrìch.

## Gschìcht
Àn dara Schtälla-n-ìsch zallamols a Holzschopf gsìì, wu àb 1885 d’ Woohltaatikaitverànschtàltung „Bazar de la Charité“ schtàttgfunda hàt. Àm 4. Mai 1897 ìsch ìm Schopf a Groossbrànd gsìì, wo ìwwer 120 Litt geteedet hàt. Ìm Brànd ìsch unteràndrem d’ Harzoogin Sofia ìn Baira, d’ Schwäschter vu dr Kaiserin Sisi, ums Laawa kumma.

Noh-n-em Brànd hàt d’ Madame de Castellane dr kàuift, fìr doo a Gotteshüüs bàuija, wo àls Sììhnakàppal fìr d’ Bràndopfer hàt solla diana. Bii da Bàuiàrweta hann d’ Laaser vun Le Figaro finànziäll mìtg’hulfa. Àm 4. Mai 1898 hàt maa dr Grundschtai g’sätzt; d’ Kàpall Sa ìsch àm 4. Mai 1900 iigwäjt worra. Fìr dr Plààn hàt dr Àrkitäckt Albert Guilbert bii dr Waltüssschtällung 1900 d’ guldiga-n-Üsszaichnung bikumma.

Ìm Làuif vum 20. Joohrhundert hann zwai Kongregàzioona dia Kàpall bnutzt: z’äärscht d’ Hìlfschwäschtra vum Faagfiir *()* vu 1900 bis 1953, un d’rnooh d’ Itàliaanischa Kàthoolischa Missioon vu Pàriis vu 1953 bis 2012. Ìm Gebäi ìsch àui a Kültüürzäntrum gsìì, wu maa zem Biischpììl Itàliaanisch hàt känna larna. Ìm Janner 2013 sìnn d’ itàliaanischa Glàuiwiga ìn d’ Kìrìch Saint-Pierre-de-Chaillot versätzt worra. Zitterhaar wìrd s’ Gebäi vu dr Priaschterbriaderschàft St. Pius X b’nutzt: Àm 17. März 2013 hàt doo dr FSSPX-Bischoof Bernard Fellay d’ äärschta tridentiinischa Mass g’fiirt. D’ Piusbriaderschàft hàt dr Choorumgàng üss Bronza un Màrmor wììder iig’rìchta, wia ’s vor dr Litürgiireform gsìì ìsch. Ìn dr Kruft vu Notre-Dame de la Consolation fìndet àlla zwai Joohra dr Kongrass vu dr tràdizionàlìschta theoloogischa Zittschrìft *Le Courrier de Rome* schtàtt.

Àm 19. Hornung 1982 ìsch d’ Kàpall àls Hischtoorisch Dànkmol vu nàzionààler Bediitung klàssifiziart worra.

## B’schriiwung vum Gebäi
Ìwwer’m Portààlbooga sìnn zwai Schtàtüüta, wo Glàuiwa un Gottesliawa versìnnbìldliga. Grààd unta schteht dr Wìdmungsiischrìft ** („züa Unsra Liawa Fràui vum Troscht“) un s’ Brànddààtum vum 4. Mai 1897. Naawadràà schteht d’ Bìttung vum Paulus *Ne vous attristez pas comme ceux qui n'ont pas d'espérance* — „Säjga nìt trüürig wia d’ Àndra, wo kää Hoffnung hann“, . Um d’ Kàpall umma-n-ìsch a Gàng. Ìm Gàng, wo d’ Kàppall umkrais, ìsch a Kriizwaag mìt Grààbtàfla fìr d’ Opfer vum Brànd eehra. ’S ìsch àui a Schtàtüüta vu dr Harzoogin Sofia ìn Baira.

D’ Schtàtüüta vum Ìnnera hàt dr Louis-Auguste Hiolin g’màcht, wahrend àss dr Henri Carot hàt d’ Glààsfanschter (drunter dia vu dr Mariä Hìmmelfàhrt un vu dr Pietà) harg’schtällt. D’ Kuppelmoolaräi hàt dr Albert Maignan zamma mìt’m Henri Zo g’moolt; doo druff ìsch a Düüwa vum Hailiggaischt z’ sah.

## a pààr Bìlder

Chapelle Notre-Dame-de-Consolation @ Paris (31772503352).jpg|dr Lìnksschtaaga, wo zem Portààl fiahrt
Paris (75008) Chapelle Notre-Dame-de-Consolation 01.JPG|s’ Portààl
Chapelle Notre-Dame-de-Consolation Paris VIIIe.JPG|Schtàtüüta un Iischrìfta-n-ìwwer’m Portààl
Paris (75008) Chapelle Notre-Dame-de-Consolation 08.JPG|Schtàtüüta biim Portààl
Paris (75008) Chapelle Notre-Dame-de-Consolation 06.JPG|Schtàtüüta biim Portààl
Paris (75008) Chapelle Notre-Dame-de-Consolation 04.JPG|d’ guldiga Schtàtüüta-n-uff dr Kuppel
ND de Consolation.jpg|ìn dr Kàpall ànna 2021
Crypte ND de Consolation.jpg|a tridentiinischa Mass ìn dr Kruft


## Lìteràtüür
* 
* 

## Weblìnks

* 
* Notre-Dame-de-Consolation bii *Clochers de France* (frànzeesch)
* Notre-Dame-de-Consolation biim Observatoire du Patrimoine religieux (frànzeesch)
* Notre-Dame de Consolation bii dr Fondation du Patrimoine (frànzeesch)
* Prioor un Kàpall Notre-Dame-de-Consolation biim Dischtrikt Frànkrììch vu dr Priaschterbriaderschàft St. Pius X (frànzeesch) — doo ìsch a Videovorschtällung vu dr Kàpall
* Notre-Dame-de-Consolation biim Arzbìschtumm Pàriis (frànzeesch)
* Association du mémorial du Bazar de la Charité (frànzeesch)

## Ainzelnoohwiisa